पाएं अपने शहर की ताज़ा ख़बरें और फ्री ई-पेपरडाउनलोड करें
बहादुरगढ़ में सोमवार को एक औद्योगिक इकाई में भीषण आग लग गई। इससे यहां मौजूद स्टाफ में भगदड़ मच गई, वहीं आसमान पर दूर-दूर तक धुएं का गुब्बार छा गया। पता लगते ही अग्निशमन विभाग की कई गाड़ियां मौके पर पहुंची। फिलहाल आग लगने के कारण का पता नहीं चल पाया है, लेकिन इस पर काबू पाने की कोशिशें जारी हैं।
घटना दिल्ली-रोहतक रोड पर गांव रोहद में स्थित माशु ब्रेक कंपनी की है। इलाके में यह काफी पुरानी कंपनी है। जानकारी के अनुसार फैक्ट्री में सोमवार सुबह-सुबह काम भी शुरू भी नहीं हो पाया था और इससे पहले ही यहां अचानक आग लग गई। कुछ ही देर में आग बड़े हिस्से में फैल गई। लपटें इतनी भयंकर थी कि कोई भी कुछ नहीं कर पाया और वहां मौजूद कर्मचारियों में भगदड़ मच गई।
आनन-फानन में अग्निशमन विभाग को सूचित किया गया। जब तक दस्ता मौके पर पहुंचा, तब तक आग और भड़क चुकी थी। एक के बाद एक करके पांच से ज्यादा गाड़ियां मौके पर पहुंची। फिलहाल आग पर काबू पाने की कोशिश जारी है, वहीं अभी किसी कर्मचारी के आग की चपेट में आने से इनकार किया जा रहा है। आग की लपटें काफी ऊपर तक उठ रही थी, जिससे आसपास के इलाके में दूर-दूर तक आसमान में धुआं ही धुआं भर गया।
इससे पहले रविवार को झाड़ौदा बॉर्डर के नजदीक कबाड़ में भी भीषण आग लग गई थी। इसके कारण भी पूरे क्षेत्र में धुआं ही धुआं भर गया था। एक तरफ फसल का सीजन होने के कारण हवा में धूल कण की मात्रा बढ़ी है और ऊपर से 24 घंटे के अंदर ही क्षेत्र में आग की दो भीषण घटनाओं के कारण धुएं ने प्रदूषण का स्तर और बढ़ा दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn